Personalul medical din cadrul rezistenței din Myanmar a vorbit despre rănile grave suferite de cei care luptă împotriva trupelor juntei aflate la guvernare în țară. O echipă a BBC s-a întâlnit cu medici care lucrează într-un teatru de operațiuni, construit în subteran în jungla din statul Karenni, informează Rador Radio România.
Jurnaliștii au văzut oameni cu membre amputate și cu răni de schije.
Medicii au vorbit despre dificultățile logistice și emoționale ale muncii în subteran însă au insistat că nu-și vor abandona pacienții.
Zeci de mii de oameni, inclusiv mulți copii, au fost uciși de când armata din Myanmar a preluat puterea în țară, în urmă cu trei ani.